Әтнә театры Казанда музыкаль феерия күрсәтәчәк

	Быел Г.Тукай исемендәге Әтнә дәүләт драма театры өчен яңа театраль сезонны тарихи дип атасак та ялгыш булмас. Данлыклы Әтнә театрының 100 еллык юбилее – Казан арты төбәге өчен генә түгел, ә бөтен татар дөньясы өчен әһәмиятле вакыйга.	 1918 елда заманында Сәйяр труппасында уйнаган, ул чакта исә Әтнә һәм Алат волостьларында мәгариф эшләре инспекторы булып эшләгән Мөхәммәт Парсин районда беренче театр оештыра. Ил казандай кайнаган болгавыр елларда дөньяга килгән театр туганда ук чыныгып туа, ахры. Үз тарихында нинди генә авыр чорлар кичермәсен, исән кала, алай гына да түгел, 1966 елда Әтнә авыл мәдәният йорты драма коллективыннан Халык театры дәрәҗәсенә үсә, 1968 елда халык театрларының Бөтенсоюз фестивале лауреаты исеменә лаек була. 
	---	
Матбугат.ру

	№ --- | 31.01.2019	


